Kjartan Hjulstad (født 14. juni 1973) er en norsk forfatter og musiker. Våren 2015 hadde han sin skjønnlitterære debut på Gyldendal Norsk Forlag med ungdomsromanen Minnesota og støvet. Den ble blant annet nominert til Brageprisen i kategorien beste barne- og ungdomsbøker i 2015. Denne romanen førte også til at Hjulstad ble tildelt Norske Barne- og Ungdomsbokforfatteres (NBU) debutantpris Trollkrittet for 2015. Han er musiker i bandet Obi Band Kenobi. Hjulstad bor i Sandnes.